VII. Lilakgapaskán takgalhín tapakgsín xla laktsupulataman lichalhuwatiyat xawa limakxtumitiyat chu makgtakgalhkán ixtakgalhín tiyat, la xla pulataman xawa la xla puchalhkatni.
Tapakgsin namakgtakgalha xatakchán xla tiyat xlakán matakuxtunanín.|Tapakgsin, li'akxilhma xatalakgachixkuwit xawa xatamatliwekglhat ixlatamat pulataman xla lichalhuwatiyat, xawa pulatamat, namakgtakgalha tiyat xla pulataman chu lakatitumnalín xatamaklakaskin tiyat, kakiwín xawa chuchut nemá maklakaskínkán xawa provisión xla tatlawat xatamalhuwin nemá taskini xlakata matlanikán ixlatamatkán ixtachixkuwitkán.|Tapakgsin, xatalakgachixkuwit latá talakaskín xlakán lichalhuwatiyatnin xawa limakxtumtiyatnín xlakata natalimakglhtinán latá tawilana nemá liwaj kamakuani nak xatamaklakaskín ixtawilat makgalat, lakatitumnalín xatatlawat xla ixlakgchanatkán lichalhuwatiyatnín xla ixtiyatkán xawa lata chatunu lichalhuwatiyat nak ixtiyat. Nachunalitum, namalakatsuki xalilakkaxtlawatílhat nemá xlakata lichalhuwatiyatnín chu limakxtumtiyatnín tlan natatlawá tamakxtumit lata xlakán, xawa pulatamatni usu xawa achatunu chu mastá kamaklakaskinka ixtiyat; xawa, wa ama lichalhuwatiyat, makamaxki ixlakgchanat tiyat lata' xlakán pakgtanunanín xla laktsupulataman; nachunalitum nawatá xalaktsutamaklakaskin, chu, xalilakkaxtlawatilhat wa' amá nemá tamakxtumit xla lichalhuwatiyat namastá lichalhuwatiyat ixtatlajat ixtiyat. Xaxlakán na'anan tamakamaxkin xla tiyat nalakgachixkuwikán ixlagkchanat xla litlán nemá limakatakaxa tapakgsin.|Piwatayá nak ixpulakni lakatúm pulataman nipala chatúm lichalhuwatnatiyat tlan titular liwaka tiyat nemá xtachuná 5% lata wakg tichalhuwatiyat. Pala chuná, xatitularidad xla tiyat lata chatúm lichalhuwatnatiyat xlakata tlan nalikxila ixtapakgtat nemá walikanit nak litapitsi xv.|Liwakg tamakxtumit wa xapulakaskujni xatalankit xla lakatunu pulataman xalichalhuwatiyat usu xalimakxtum, nak xalimakxtumit chu xaliskujut nemá tapakgsin lichiwinán. Xacomisariado xalichalhuwatiyat usu bienes xalimakxtum, talhkayawán xakatalakxtumlatamat lata wan tapakgsin, wa xalipumapakgsin lilakatayat xla lakatunu pulataman xawa wa talipawa natlawa talakkaxtan xla tamakxtumit.|Kapuspitnikáatiyat, kakiwín xawa chuchut lakatunu pulataman nalaj lata wan talakkaxlan tapaskgsin;